Oficialusis leidinys L 148 , 30/06/1972 p. 0013 - 0014

specialusis leidimas suomių kalba: skyrius 3 tomas 4 p. 0218

specialusis leidimas danų kalba: serija I skyrius 1972(II) p. 0577

specialusis leidimas švedų kalba: skyrius 3 tomas 4 p. 0218

specialusis leidimas anglų kalba: serija I skyrius 1972(II) p. 0603

specialusis leidimas graikų k.: skyrius 03 tomas 8 p. 0079

specialusis leidimas ispanų kalba: skyrius 03 tomas 6 p. 0042

specialusis leidimas portugalų kalba skyrius 03 tomas 6 p. 0042



Komisijos reglamentas (EEB) Nr. 1351/72 1972 m. birželio 28 d. dėl apynių augintojų grupių pripažinimo EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į 1971 m. liepos 26 d. Tarybos reglamentą (EEB) Nr. 1696/71 dėl bendro apynių rinkos organizavimo [1] ir ypač į jo 7 straipsnio 5 dalį, kadangi Reglamento (EEB) Nr. 1696/71 7 straipsnyje nustatytos apynių augintojų grupių arba pripažintų apynių augintojų grupių sąjungos pripažinimo sąlygos apima ne tik ekonomiškai perspektyvios veiklos įrodymą, bet ir bendrų auginimo ir pirmojo pardavimo etapo taisyklių taikymą; kadangi tas sąlygas reikia tiksliau apibrėžti; kadangi, siekiant užtikrinti tam tikrą administracinės tvarkos vienodumą, reikėtų nustatyti išsamias pripažinimo prašymo, suteikimo ir panaikinimo taisykles; kadangi tam, kad valstybės narės ir suinteresuotos šalys būtų informuojamos, kiekvienų metų pradžioje turėtų būti skelbiamas per ankstesnius metus pripažintų ir pripažinimo netekusių grupių ir grupių sąjungų sąrašas; kadangi šiame reglamente numatytos priemonės atitinka Apynių verslo vadybos komiteto nuomonę, PRIĖMĖ ŠĮ REGLAMENTĄ: 1 straipsnis 1. Kad augintojų grupė, toliau vadinama "grupe", atitiktų pripažinimo reikalavimus pripažinta pagal Reglamento (EEB) Nr. 1696/71 7 straipsnį, reikia, kad ją sudarytų išimtinai apynių augintojai. 2. Reglamento (EEB) Nr. 1696/71 7 straipsnio 3 dalies a punkte minėtos bendrosios taisyklės išdėstomos raštu. Šios taisyklės, be kita ko, apima: a) auginimo srityje: aa) vienos ar kelių tiksliai nurodytų veislių naudojimą atnaujinant plantacijas arba veisiant naujas; bb) tam tikrų auginimo ir augalų apsaugos būdų laikymąsi; cc) derliaus nuėmimą, džiovinimą ir, jei reikia, paruošimą pardavimui; b) prekybos srityje – nuostatas, reglamentuojančias pardavimą, kai parduoda grupė ir kai parduoda augintojai, ypač atsižvelgiant į tiekimo koncentravimą ir sąlygas. 3. "Pirmasis prekybos etapas" reiškia paties augintojo arba, augintojų grupės atveju, jos narių apynių pardavimą didmeninei prekybai arba juos naudojančiai pramonei. 2 straipsnis 1. Kad būtų pripažinta, grupė privalo turėti bent 60 hektarų registruotų plotų ir bent septynis augintojus. 2. Tačiau Reglamento (EEB) Nr. 1696/71 20 straipsnyje nustatyta tvarka valstybei narei gali būti leidžiama paprašius pripažinti grupę, kurios registruoti plotai sudaro mažiau kaip 60 hektarų, jei tie plotai yra pripažintame auginimo regione, užimančiame mažiau kaip 100 hektarų. 3 straipsnis Prie pripažinimo paraiškos pridedami šie dokumentai ir informacija: a) įstatai; b) grupės vardu įgaliotų veikti asmenų vardai ir pavardės; c) veiklos rūšių, pateisinančių pripažinimo prašymą, sąrašas; d) įrodymai, kad laikomasi 2 straipsnio nuostatų. 4 straipsnis 1. Sprendimą dėl pripažinimo paraiškos valstybės narės priima per tris mėnesius nuo jo gavimo. 2. Grupės pripažinimas panaikinamas, jei nesilaikoma nustatytų pripažinimo sąlygų arba jei toks pripažinimas grindžiamas neteisinga informacija. Pripažinimas panaikinamas atgaline tvarka, jei jis buvo gautas arba juo buvo naudojamasi sukčiaujant. 3. Valstybės narės atlieka nuolatinę priežiūrą, kad užtikrintų, jog pripažintos grupės laikosi pripažinimo sąlygų. 5 straipsnis 1. Kad būtų pripažinta, pripažintų grupių sąjunga turi turėti ne mažiau kaip 500 hektarų registruotų plotų. 2. Šio reglamento nuostatos, išskyrus 2 straipsnį, taikomos grupių sąjungoms. 6 straipsnis 1. Suteikusi grupei pripažinimą, atsisakiusi jį suteikti arba jį panaikinusi, per du mėnesius nuo savo sprendimo pranešimo prašytojui valstybė narė informuoja apie tai Komisiją ir nurodo priežastis, dėl kurių pripažinimo prašymas atmestas arba pripažinimas panaikintas. 2. Kiekvienų metų pradžioje Komisija užtikrina, kad Europos Bendrijų oficialiajame leidinyje būtų paskelbtas ankstesniais metais pripažintų ir per tą patį laikotarpį pripažinimo netekusių grupių bei grupių susivienijimų sąrašas. 7 straipsnis Šis reglamentas įsigalioja trečią dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1972 m. birželio 28 d. Komisijos vardu Pirmininkas S. L. Mansholt [1] OL L 175, 1971 8 4, p. 1. --------------------------------------------------